blokkoeffisient
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipstekniske begrep
Blokkoeffisient, symbol Cb, er et uttrykk for forholdet mellom volumet av et skipsskrog under vannet og volumet av en rektangulær blokk med samme lengde, bredde og dybde. Blokkoeffisienten varierer fra cirka 0,5 for slanke hurtige skip, til cirka 0,85 for butte, lekterlignende fartøyer.
Hensikten med blokkoeffisienten er å danne seg et inntrykk av fartøyets form under vann. Blokkoeffisienten muliggjør dette uten utstrakt bruk av data og beregninger. Denne formkoeffisienten er med i vurderingen av blant annet skipets stabilitet, skipsmotstand og annet. Siden blokkoeffisienten er et forholdstall, forteller den ikke nødvendigvis noe om et skips dimensjoner. Les mer i Store norske leksikon skip skipsfart linjetegning